**G-Petrol d.o.o. Sarajevo**

Marka Marulića br. 2, Lamela B, Sarajevo

Bosna i Hercegovina

Tel:+387 33 944 914; Faks:+387 33 942 099

Broj:

Datum:

TEHNIČKI ZADATAK

Za izbor dobavljača za uslugu periodičnog crpljenja i čišćenja separatora ulja i masti i septičkih jama na BS G-Petrola d.o.o. Sarajevo – Regija II

**Sektor Maloprodaja**

**Sarajevo 28.08.2025. godine**

**TEHNIČKI ZADATAK**

ZA IZBOR DOBAVLJAČA ZA USLUGU PERIODIČNOG CRPLJENJA I ČIŠĆENJA SEPARATORA ULJA I MASTI I SEPTIČKIH JAMA NA BS G-PETROL D.O.O. SARAJEVO – Regija II

**Uvod**

G-Petrol doo Sarajevo (u daljem tekstu Naručilac) je u zakonskoj obavezi da vrše periodično i preventivno čišćenje uljnih separatora, septičkih jama i bioprečišćivača. Nastali otpad (opasni i neopasni) mora se adekvatno tretirati.

Predmet ovog tendera su benzinske stanice (dalje u tekstu BS) i jedan naftni terminal (u daljem tekstu NT) na području Republike Srpske i Brčko Distrikta. Spisak BS je dat u nastavku Tehničkog zadatka u Tabeli 2.

Zakonom u Republici Srpskoj je predviđeno da poslove čišćenja mogu obavljati samo preduzeća koja imaju odobrenje/licence za upravljanje i skladištenje opasnog otpada izdato od strane nadležnih entitetskih Ministarstava. Prilikom čišćenja separatora i rezervoara, otpad koji nastaje je opasni otpad i kao takav mora biti adekvatno zbrinjen u skladu sa Zakonom o upravljanju otpadom (Službeni Glasnik RS br. 53/02 i 65/08), Zakon o prevozu opasnih materija (Službeni Glasnik RS br. 01/08), Pravilnik o transportu opasnog otpada (Službeni Glasnik RS br. 86/05) i Pravilnik o uslovima za prenos obaveza upravljanja otpadom sa proizvođača i prodavača na odgovorno lice sistema za prikupljanje otpada (Službeni Glasnik RS br. 118/05), Pravilnik o metodologiji prikupljanja podatka o otpadu i njihovoj evidenciji (Službeni glasnik Republike Srpske, broj 71/15) Obrasci za evidenciju otpada (Sastavni dio Pravilnika); Pravilnik o obrascu dokumenta o kretanju opasnog otpada i uputstvu za njegovo popunjavanje (Službeni glasnik Republike Srpske, broj: 21/15) i Pravilniku o obrascima izvještaja o upravljanju posebnim kategorijama otpada (“Službeni glasnik Republike Srpske”, broj 87/20 . Odabrani Izvršilac je dužan za preuzete količine opasnog otpada tačno evidentira po šifri otpada i količinama na radnom nalogu i jednu kopiju da ostavi na objektu Naručioca.

Nakon obavljenog čišćenja i preuzimanja otpada koji je nastao na lokaciji objekta Naručioca, odabrani Izvršilac poslova preuzima sve obaveze upravljanjem opasnim i neopasnim otpadom, propisanu Zakonom o upravljanju otpadom Republike Srpske.

Nakon realizacije usluge, angažovani ovlašćeni operater/odabrani Izvršilac mora da dostavi vlasniku otpada/Naručiocu primjerak potpisanog Dokumenta o kretanju otpada/opasnog otpada / Transportne dokumentacije za otpad.

„Upravljanje opasnim otpadom“, ima sljedeće značenje: Organizacija aktivnosti na sakupljanju, transportu, skladištenju, kondicioniranju i konačnom zbrinjavanju otpada koji je predmet ovog Ugovora.

Upravljanje opasnim otpadom odnosi se na sljedeće vrste otpada prikazane u Tabeli 1:

|  |  |  |
| --- | --- | --- |
| **Tabela 1 Vrste opasnog otpada** | | |
| **R.br.** | **Klasifikacijski broj** | **Naziv otpada** |
| **1.** | **13 05 02** | **Muljevi iz separatora** |
| **2.** | **13 05 06** | **Ulje iz separatora** |
| **3.** | **13 05 07** | **Zauljena voda** |
| 4. | **15 01 10\*** | **Ambalaža koja sadrži ostatke opasnih tvari ili onečišćena opasnim tvarima** |
| 5. | **15 02 02\*** | **Apsorbenti-zauljeni pijesak, materijali za filtere, krpe za brisanje, zaštitna odjeća, koji su kontaminirani opasnim supstancama** |
| 6. | **16 01 07\*** | **filteri za ulja** |

Izvršilac se obavezuje da će na osnovu zahtjeva Naručioca izvršiti preuzimanje i zbrinjavanje opasnog otpada iz tabele u skladu sa Zakonom o upravljanju otpadom Republike Srpske.

Izvršilac se obavezuje da će izvršiti preuzimanje i zbrinjavanje opasnog otpada izvršiti u roku od 7 dana od dana prijema Zahtjeva.

Izvršilac se obavezuje da će vršiti evidenciju, kontrolu i monitoring primljenog opasnog otpada i jednom godišnje podnijeti izvještaj nadležnom organu za zaštitu životne sredine, u skladu sa članom 18. Zakona o upravljanju otpadom Republike Srpske i nakon toga je u obavezi da obavijesti Naručioca.

**Opis aktivnosti**

**Poslovi čišćenja uljnih separatora, septičkih jama i bioprečišćivača sastoje od:**

1. Angažovanje specijalizovanog vozila za čišćenje uljnih separatora, sa vozačem i rukovaocem koji posjeduju ADR sertifikat
2. Crpljenje, odvoženje i trajno zbrinjavanje opasnog otpada-zauljene vode i mulja,
3. Čišćenje površina,
4. Odmašćivanje zauljenih površina u separatoru (topli postupak sa hemikalijama),
5. Čišćenje šahtova, slivnika i cjevovoda
6. Crpljenje septičkih jama i bioprečišćivača i odvoženje sadržaja
7. Pražnjenje kanti za opasni otpad ( kanta za zauljeni ambalažni otpad 15 01 10 i kanta za zauljenim pijeskom 15 02 02)

Prilikom čišćenja separatora i septičkih jama, potrebno je da se izvuče i transportuje kompletna zatečena količina otpada, bez obzira na kapacitet jednog specijalnog vozila dobavljača.

Na benzinskim stanicama postoje separatori različitih proizvođača i tipova i to:

* **Betonski (izrađeni na licu mjesta);**
* **Energomont iz Bosanske Krupe;**
* **ACO;**
* **PURATOR;**
* **Borplastika ( Tuzla 1, Tuzla 2);**
* **ACO Clara 12 (bioprečićivači su ugrađeni na (BS Laktaši i BS Laktaši-Jezero).**

**Uslovi**

Dobavljač koji konkuriše za predmetne BS na području Republike Srpske treba da posjeduje:

* + - 1. Dozvolu entitetskog resornog Ministarstva Ekologije za skupljanje i transport opasnog otpada. Dobavljač mora da ima sve dozvole nadležnih institucija za obavljanje vrste posla koji je predmet ovog Tehničkog zadatka. Također potrebno je da Dobavljač prati zakon o ovoj vrsti posla te u slučaju promjene zakona obavjesti ovlašteno lice G-Petrol-a;
      2. Dobavljač mora da posjeduje specijalizovano vozilo za čišćenje separatora i odvoz opasnog otpada koji posjeduje ADR sertifikat;
      3. Dobavljač mora da priloži dokaz o zbrinjavanju opasnog otpada. Izvršilac radova će po prijemu otpadnih voda na postrojenje za prečišćavanje otpadnih voda, naručiocu radova izdati potvrdu o zbrinjavanju otpadnih voda iz separatora ulja i masti i septičkih jama sa benzinskih stanica;
      4. Dobavljač mora imati savjetnika za bezbjednost u transportu opasnog materijala u drumskom saobraćaju koji će vršiti komunikaciju sa Naručiocem, davati kompletne tehničke upute o načinu pakovanja i privremenog skladištenja i skupljanja opasnog otpada po klasama otpada i jednom godišnje dostavljati godišnji Izvještaj Naručiocu poslova.

Nakon dobijenog posla, dobavljač ima obavezu da sa Naručiocem, kao potencijalni zagađivači, sklopi zaseban ugovor o preuzimanju i upravljanju opasnog otpada.

**Ugovorna kazna**

Ugovorena kazna je mehanizam zaštite naručioca u slučaju da dobavljač ne izvrši uslugu u definisanom roku, u skladu sa narudžbenicom za radove.

Ugovorena kazna se obračunava u iznosu od 100 KM, za svaki dan zakašnjenja, od trenutka naloga za rad od strane ovlaštene osobe G-Petrol d.o.o. Sarajevo.

Obračun ugovorne kazne ne oslobađa dobavljača od izvršenja ugovorene usluge.

**Lista objekata**

**Tabela 2.**LISTA GLAVNIH SEPARATORA ULJA I MASTI BENZINSKE STANICE, SEPARATORA AUTOMATSKIH AUTOPRAONICA ,SEPTIČKIH JAMA I BIOPREČIŠĆIVAČA NA TERITORIJI REPUBLIKE SRPSKE I BRČKO DISTRIKTA – REGIJA II

|  |  |  |  |  |  |  |  |
| --- | --- | --- | --- | --- | --- | --- | --- |
|  |  |  |  |  |  |  |  |
| **r.br.** | **BEN. STANICA** | **ADRESA** | **POŠTA** | **GRAD** | **SEPARATOR/**  **BIOPREČIŠTAČ** | **SEPTIČKA** | **PRAONA SEPARAT.** |
| 1 | Šamac | Njegoševa 14 | 76230 | Šamac | 2,10 | - |  |
| 2 | Doboj | Magistralni put bb | 74000 | Doboj | 2,10 | 10,0 | 5,0 |
| 3 | Banja Luka 1 | Krajiških brigada 2 | 78000 | B. Luka | 2,10 | - | 5,0 |
| 4 | Prijedor | Prvog maja 63 | 79000 | Prijedor | 2,10 | - | 5,0 |
| 5 | Bijeljina 1 | Stefana Decanskog 119 | 76300 | Bijeljina | 2,10 | - | 5,0 |
| 6 | Brčko | Banjalučka bb | 76000 | Brčko | 2,10 | - | 5,0 |
| 7 | Laktaši | Prijedorska bb | 78252 | Laktaši | 3,0 | 4,5 | - |
| 8 | Laktaši-jezero | Stefana Decanskog 119 | 78252 | Laktaši | 3,0 | - | 4,0 |
| 9 | Bijeljina 2 | Sremska 2 | 76300 | Bijeljina | 8,0 | - | - |
| 10 | Janja | Ugao zmaj Jovine I Karađorđ. | 76316 | Janja, BN | 3,0 | 10,0 | - |
| 11 | Trnjaci | Trnjaci bb | 76300 | Trnjaci,BN | 12,0 | 10,0 | - |
| 12 | Popovi BS I NT | Pavlovića put bb | 76346 | Popovi,BN | 20,0 | 10,0 | - |
| 13 | Foča | Magistralni put M-20 | 73300 | Foča | 3,0 | - | - |
| 14 | Rogatica | Srpske sloge bb | 73220 | Rogatica | 4,5 | - |  |
| 15 | Prnjavor | ul. Magistralni put b.b. Prnjavor 78430 | 78430 | Prnjavor | 3,0 | 5,0 | - |
| 16 | Šepak | Donji Šepak bb, Šepak, opština Zvornik | 75412 | Zvornik | 4,5 | 3,0 | - |
| 17 | Lukavica | ul. Ive Andrića 1. Istočno Novo Sarajevo | 89000 | Istočno Novo Sarajevo | 3,0 | - | - |

\*u tabeli iznad je prikazana okvirna kubikaža predmetnih separatora i spetičkih jama, moguće su razlike sa stvarnim kapacitetima na premetnim lokacijama.

NAPOMENA:

* sve zapremine su izražene u m3
* Na BS pod rednim brojem 8 je ugrađen bioprečistač umjesto separatora autopraonice

G-Petrol d.o.o. Sarajevo zadržava pravo da promjeni listu objekata BS koji su predmet Tehničkog Zadatka /Ugovora (izgradnja novih objekata BS, terminala, zakup BS, zatvaranje, preuzimanje novih BS ili iz bilo kojeg drugog razloga).

**Uslovi ponude**

Obračun izvršene usluge će se vršiti prema sljedećim elementima:

Potrebno je ponuditi jedinične cijene tretmana otpada odvojeno za uljne separatore, septičke jame i separatore za reciklažu otpadne vode iz autopraonica, za sve benzinske stanice za Regiju II. **Jedinična cijena podrazumijeva čišćenje kompletne količine iz jednog separatora/sep.jame/bioprečistača bez obzira na zapreminu ili količinu iscrpanog otpada.**

U jedinične cijene uračunati sve troškove materijala i radne snage potrebnih za izvršenje gore navedenih aktivnosti, uključujući transport robe i prevoz osoblja na objekat i nazad do sjedišta firme, sredstva za čišćenje i pranje nakon crpljenja sadržaja, te transport od benzinske stanice do mjesta zbrinjavanja zauljenog mulja i opasnog otpada.

**Takođe, potrebno je ponuditi cijenu paušala za periodični odvoz krutog opasnog otpada sa BS. Potrebno ponuditi paušalni iznos po BS za jedan odvoz kompletne količine kontaminiranog otapada sa jedne BS. Kontaminirani otpad je potrebno voziti po zahtjevu naručioca i može varirati broj intervencija u toku jedne godine.**

Radi se o slejdećoj vrsti otpada:  
- 15 01 10\* Ambalaža koja sadrži ostatke opasnih tvari ili onečišćena opasnim tvarima (KM/kg);  
- 15 02 02\* Apsorbenti-zauljeni pijesak, materijali za filtere, krpe za brisanje, zaštitna odjeća, koji su kontaminirani opasnim supstancama (KM/kg);  
- 16 01 07\* filteri za ulja(KM/kg)**.**

Potrebno je ponuditi jediničnu cijenu radnog sata usljed **hitnih/vanrednih** intervencija koje Ponuđač vrši samo po zahtjevu Naručioca.  
Ponuđene cijene trebaju biti izražene u KM bez PDV-a za svaku BS u RS.

Ponuda treba još da sadrži:

1. Izjavu da cijena radova iz Ponude obuhvata sve troškove po jedinici obračuna;

2. Referns listu formiranu po osnovu predmetnih radova

3. Ostala dokumentaciju prema Tehničkim, eliminacijskim kriterijima za izbor dobavljača.

**Vremenski rok**

Izvršilac radova se obavezuje da će pristupiti izvođenja radova u roku od 72 sata od dana narudžbe od strane naručioca radova, osim u slučaju niskih temperatura zbog nemogućnosti rada vozila na niskim temperaturama.

U slučaju vandrednih situacija, izvršilac radova je obavezan da pristupi poslu u roku od 12h od poziva Naručioca, a u slučajevima opasnosti po život ljudi i ekološke katastrofe rok je 6h. Za ove aktivnosti u ponudi je predviđena stavka, hitni/vanredni poslovi.

**Fakturisanje**

Fakturisanje od strane dobavljača prema naručiocu vrši se jednom mjesečno za sve radne naloge u tom mjesecu (najkasnije do 25. u tekućem mjesecu), odvojeno za separatore, odvojeno za septičke jame, uz priložene radne naloge G-Petrol d.o.o. Sarajevo i Zapisnike o izvršenoj usluzi (prilog TZ).

Na Zapisniku o izvršenoj usluzi potrebno je specificirati sve Radne naloge G-Petrol d.o.o. Sarajevo po osnovu kojih je fakturisana usluga u tom mjesecu.

Dokaz da je neki posao završen je obostrano potpisan Radni nalog G-Petrola d.o.o. Sarajevo i Zapisnik o izvšenoj usluzi od strane dobavljača.

**Trajanje ugovora**

Ugovor se potpisuje na period od **24 mjeseca od dana potpisivanja Ugovora**, sa mogućnošću produženja Ugovornog roka, uz prethodno potpisani Aneks na Ugovor.

G-Petrol d.o.o. Sarajevo zadržava pravo da, u slučaju nezadovoljstva kvalitetom izvršenih radova od strane dobavljača, izvođača ili podizvođača radova, Ugovor može raskinuti pismenom najavom, mjesec dana prije raskida.

**Tehnički eliminacijski kriteriji**

Svaki dobavljač koji konkuriše za pružanje usluga održavanja, mora da zadovolji eliminacijske kriterije koji su dati u Tabeli 3 – Kvalifikacioni kriterijumi.

**Тabela 3.**

| Br. | Kriterij | Dokumentacija koja se dostavlja |
| --- | --- | --- |
|  | Pravo konkurisanja imaju dobavljači koji imaju minimum 3 godine iskustva na poslovima za koje konkurišu. | Ovjerena potvrda od strane ( min. dva) Naručioca kojima je ponuđač pružao usluge u prethodne dvije godine. |
|  | Dokaz da dobavljač posjeduje odgovarajuću opremu i obučene uposlenike za ovu vrstu radova | Spisak potrebne opreme - sredstava za rad  Spisak uposlenika sa dokazom o potrebnoj kvalifikaciji. |

**Ovlaštene kontakt osobe od strane G-Petrol d.o.o. Sarajevo**

|  |  |
| --- | --- |
| Admir Omerović  Menadžer za tehničku podršku i održavanje  G-Petrol d.о.о. Sarajevo  Bosna i Hercegovina  Marka Marulića br. 2, Lamela B,  71 000 Sarajevo, BiH | Đuro Todorović  Menadžer za HSE i ekološku bezbednost  G-Petrol d.о.о. Sarajevo  Bosna i Hercegovina  Kralja Nikole 26 78 000 Banja Luka, BiH |